
R O M Â N I A
JUDEŢUL VRANCEA

CONSILIUL LOCAL AL
MUNICIPIULUI FOCSANI
HOTARARE

       Privind, stabilirea domeniilor de activitate si a locurilor pentru prestarea de catre 

                    contravenienti a muncii in folosul comunitatii

         Consiliul local al municipiului Focsani, judetul Vrancea, intrunit in sedinta ordinara;

     -vazand proiectul de hotarare initiat de Primarul Municipiului Focsani prin care se propune stabilirea domeniilor de activitate si a locurilor pentru prestarea de catre contravenienti a muncii in folosul comunitatii, raportul Directiei resurse umane si coordonare unitati subordonate, inregistrat la nr. 64629/04.12.2009, precum si avizul favorabil al Comisiei pentru administratie publica locala, juridica, anticoruptie si integrare europeana ;

        -avand in vedere prevederile art.2 si 16 din Ordonanta Guvernului nr.55/2002 privind regimul juridic al sanctiunii prestarii unei activitatii in folosul comunitatii, cu modificarile si completarile ulterioare;

         -in baza art. 36, alin. (2), lit.d), alin.(6), lit.a), pct.19 si alin.(9) si in temeiul art. 45, alin. (1) din Legea nr. 215/2001 privind administratia publica locala, republicata, cu modificarile si completarile ulterioare;
HOTARASTE   :

         Art. 1. – Se stabilesc domeniilor de activitate si  locurile pentru prestarea de catre contravenienti a muncii in folosul comunitatii, dupa cum urmeaza :

  a)-activitatea pentru intretinerea locurilor de agrement, a parcurilor si a drumurilor, pastrarea curateniei si igienizarea municipiului Focsani ;

   b)- activitatea in folosul Caminului pentru Persoane Vârstnice Focsani, a creselor din municipiul Focsani, a gradinitelor, scolilor si a altor asezaminte social-culturale.

          Art.2. Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului municipiului Focsani, conform legii, care va asigura executarea acesteia prin Directia administratie publica locala, Direcţia resurse umane şi coordonare unităţi subordonate, Serviciul juridic-contencios, administrarea domeniului public si privat, publicitate si Serviciul de impozite si taxe locale.

